Jizzaxda yengil avtomobilning yuk poyezdi bilan to‘qnashishi oqibatida 1 kishi halok bo‘ldi

Jizzax viloyatining Paxtakor tumanida 10-fevral soat 12:30 da “Paxtakor” MFY Gulbahor ko‘chasida yashagan 1970-yilda tug‘ilgan X.Zoirov boshqaruvidagi VAZ-2107 rusumli avtomashinasini “Yangiyer-Chimqo‘rg‘on” 4R-32 yo‘lining 3164-piket qo‘riqlanmaydigan temir yo‘l kesishmasidan o‘tayotgan vaqtida 3601-sonli yuk poyezdi bilan to‘qnashib ketgan, deb xabar beradi ichki ishlar vazirligi matbuot xizmati.

Avtohalokat natijasida VAZ-2107 avtomashinasi haydovchisi X.Zoirov jarohat olib voqea joyida vafot etgan va uning yo‘lovchisi F.To‘rayev kasalxonaga yotqizilgan.